Κάρλα Μπρούνι

Η Κάρλα Μπρούνι Σαρκοζύ (Κάρλα Τζιλμπέρτα Μπρούνι Τεντέσκι ; Carla Gilberta Bruni Tedeschi ; 23 Δεκεμβρίου 1967) είναι Ιταλογαλλίδα τραγουδίστρια, τραγουδοποιός και μοντέλο. Το 2008 παντρεύτηκε τον τότε πρόεδρο της Γαλλικής Δημοκρατίας και πρίγκιπα της Ανδόρρας Νικολά Σαρκοζί.

Γεννήθηκε στην Ιταλία και σε ηλικία επτά ετών μετακόμισε στην Γαλλία. Ήταν μοντέλο από το 1987 έως το 1997 όταν ξεκίνησε την καριέρα της στην μουσική. Έγραψε αρκετά τραγούδια για τον Ζυλιέν Κλερκ τα οποία περιλαμβάνονται στον δίσκο του Si j'étais elle (2000). Η Μπρούνι κυκλοφόρησε τον πρώτο της δίσκο, Quelqu'un m'a dit, το 2002, που βρισκόταν επί 34 εβδομάδες στο top 10 των γαλλικών charts. Η Μπρούνι κέρδισε το βραβείο Γυναίκα Καλλιτέχνης της Χρονιάς το 2007 στα βραβεία μουσικής Victoire. Την ίδια χρονιά, κυκλοφόρησε τον δεύτερο δίσκο της, No Promises, και τον επόμενο χρόνο κυκλοφόρησε τον τρίτο δίσκο της, Comme si de rien n'était. Το 2013, η Μπρούνι κυκλοφόρησε τον τέταρτο δίσκο της, Little French Songs. Το 2017, κυκλοφόρησε τον τέταρτο δίσκο, French Touch. Έχει πουλήσει 5 εκατ. δίσκους καθ' όλη την διάρκεια της καριέρας της.

Ευαισθητοποιημένη πάνω στα κοινωνικά ζητήματα, το 2009 δημιούργησε το Ίδρυμα Κάρλα Μπρούνι-Νικολά Σαρκοζί για να προωθήσει την πρόσβαση σε όλους στον πολιτισμό και την γνώση.

Βιογραφία 
Η Κάρλα Μπρούνι γεννήθηκε στο Τορίνο. Είναι νόμιμα η κόρη της Ιταλίδας πιανίστριας Μαρίσα Μπορίνι και του συνθέτη της κλασικής μουσικής Αλμπέρτο Μπρούνι Τεντέσκι. Ωστόσο, το 2008, η Μπρούνι δήλωσε στο Vanity Fair ότι ο βιολογικός της πατέρας είναι ο ιταλικής καταγωγής Βραζιλιάνος μανάβης Maurizio Remmert. Όταν ο Remmert συνάντησε την Μαρίσα Μπορίνι σε μια συναυλία στο Τορίνο, ήταν ένας 19χρονος κιθαρίστας της κλασικής μουσικής, και η σχέση τους διήρκεσε έξι χρόνια. Η αδερφή της είναι η ηθοποιός και σκηνοθέτης Βαλέρια Μπρούνι Τεντέσκι. Είχε έναν αδερφό, τον Βιργίνιο Μπρούνι Τεντέσκι (1959 - 4 Ιουλίου 2006), ο οποίος πέθανε από επιπλοκές του AIDS. Ένας από τους μητρικούς προπάππους της ήταν Ιταλός ενώ οι υπόλοιποι πρόγονοι της μητέρας της είναι Γάλλοι.

Η Μπρούνι είναι η κληρονόμος της περιουσίας που δημιουργήθηκε από την ιταλική κατασκευαστική εταιρεία CEAT, που ιδρύθηκε την δεκαετία του 1920 από τον παππού της, Βιργίνιο Μπρούνι Τεντέσκι. Η εταιρεία πουλήθηκε την δεκαετία του 1970 στην Pirelli (η εταιρεία συνεχίζει να υφίσταται στην θυγατρική της στην Ινδία, που ιδρύθηκε το 1958). Η οικογένεια μετακόμισε στην Γαλλία το 1975, προκειμένου να αποφύγει τον κίνδυνο απαγωγής από τις Ερυθρές Ταξιαρχίες, μια κομμουνιστική τρομοκρατική ομάδα που δραστηριοποιήθηκε στην Ιταλία τις δεκαετίες του 1970 και του 1980. Η Μπρούνι μεγάλωσε στην Γαλλία από την ηλικία των 7 ετών και φοίτησε στο προπαρασκευαστικό σχολείο Château Mont-Choisi στην Λωζάννη της Ελβετίας. Πήγε στο Παρίσι για να σπουδάσει τέχνη και αρχιτεκτονική αλλά εγκατέλειψε το σχολείο σε ηλικία 19 ετών για να γίνει μοντέλο. Από τον βιολογικό της πατέρα, η Μπρούνι έχει μια ετεροθαλή αδερφή, την Consuelo Remmert.

Προσωπική ζωή

Πολιτικές πεποιθήσεις 
Οι πολιτικές πεποιθήσεις της Μπρούνι υπήρξαν ασταθείς κατά την πάροδο των ετών, αν και η ίδια δηλώνει ότι τάσσεται με την αριστερά. Έχει υπερασπιστεί αρκετές φορές τον Νικολά Σαρκοζί από τότε που έγινε η Πρώτη Κυρία της Γαλλίας αλλά και αργότερα όταν εγκατέλειψε το γραφείο.

Στις γαλλικές προεδρικές εκλογές 2007, η Μπρούνι δήλωσε ότι θα ψήφιζε τη Σεγκολέν Ρουαγιάλ, που ήταν αντίπαλος του μελλοντικού συζύγου της Νικολά Σαρκοζί. Όμως το γεγονός ότι δεν είχε λάβει την γαλλική ιθαγένεια δεν της επέτρεπε να συμμετάσχει στις εκλογές ; σε αντίθετη περίπτωση, θα είχε ψηφίσει την αριστερά λόγω της οικογενειακής παράδοσης. Σε μια συνέντευξή της στην βρετανική εφημερίδα The Sunday Herald τον Οκτώβριο 2011, η Μπρούνι δήλωσε : "Η οικογένειά μου πάντα ψήφιζε την αριστερά, αποτελεί παράδοση. Δεν θα ψηφίσω ποτέ την δεξιά".

Σε μια συνέντευξη στην εφημερίδα Le Point, η Μπρούνι δήλωσε όταν ρωτήθηκε για τις πολιτικές της πεποιθήσεις : "Είμαι με την αριστερά αλλά δεν είμαι εναντίον του συζύγου μου ή του κόμματός του. Δεν είμαι ακτιβίστρια". Σε μια συνέντευξη στην εφημερίδα Le Parisien τον Μάιο 2011, η Μπρούνι δήλωσε ότι δεν θεωρούσε πλέον τον εαυτό της ως υποστηρικτή της αριστεράς αλλά ως υποστηρικτή της Σαρκοζί.

Η Μπρούνι δεν θεωρεί τον εαυτό της φεμινίστρια, δηλώνοντας στο περιοδικό Vogue, "Η γενιά μου δεν έχει ανάγκη τον φεμινισμό. Δεν είμαι καθόλου φεμινίστρια. Αντιθέτως είμαι αστή".

Υποστηρίζει τον γάμο των ομοφυλόφιλων και είναι υπέρ της υιοθεσίας.

Γάμος με τον Νικολά Σαρκοζί 
Η Μπρούνι συνάντησε τον τότε φρεσκοχωρισμένο Γάλλο πρόεδρο Νικολά Σαρκοζί τον Νοέμβριο 2007, σε ένα δείπνο. Μετά από μια σύντομη σχέση, παντρεύτηκαν στο Παρίσι στις 2 Φεβρουαρίου 2008. Ο γάμος αυτός ήταν ο πρώτος για την Μπρούνι και ο τρίτος για τον Σαρκοζί. Η Μπρούνι έλαβε την γαλλική υπηκοότητα λίγο καιρό αργότερα. Από τότε έχει προβεί σε αντικρουόμενες δηλώσεις σχετικά με το αν διατηρεί ακόμα την ιταλική υπηκοότητα. Στην εκπομπή Ellen DeGeneres Show στις 28 Απριλίου 2014, επιβεβαίωσε ότι ακόμα διατηρεί την ιταλική υπηκοότητα. Πέρα από τα ιταλικά που είναι η μητρική της γλώσσα, η Μπρούνι μιλάει άπταιστα αγγλικά και γαλλικά.

Μετά τον γάμο της με τον Σαρκοζύ τον Φεβρουάριο 2008, η Μπρούνι συνέχισε να τον συνοδεύει στις επισκέψεις του στο εξωτερικό, μεταξύ των οποίων στο Ηνωμένο Βασίλειο τον Μάρτιο 2008, γεγονός που έκανε εντύπωσε στον διεθνή τύπο και στην κοινή γνώμη τόσο στην Αγγλία όσο και στην Γαλλία. Κατείχε το δικό της γραφείο και προσωπικό στην αριστερή πτέρυγα των Ηλυσίων.

Φιλανθρωπία 
Ασχολούμενη επί χρόνια με το ανθρωπιστικό και φιλανθρωπικό έργο, η Κάρλα Μπρούνι-Σαρκοζί έγινε παγκόσμια πρέσβειρα για την προστασία των μητέρων και των παιδιών κατά του HIV το 2008. Τον Απρίλιο 2009, δημιούργησε το Ίδρυμα Κάρλα Μπρούνι-Σαρκοζί, για να προωθήσει την καθολική πρόσβαση στον πολιτισμό και την γνώση.

Σε μια επιστολή υποστήριξης στον οργανισμό People for the Ethical Treatment of Animals (PETA), έλαβε θέση κατά της χρήσης της γούνας στην μόδα.

Η Κάρλα Μπρούνι-Σαρκοζί ασχολείται με αρκετές φιλανθρωπικές δραστηριότητες. Έδωσε τα κέρδη του δίσκου της Comme si de rien n'était στον οργανισμό Fondation de France και υποστηρίζει διάφορες εκδηλώσεις, όπως την εκστρατεία Born HIV Free, τα δικαιώματα των ζώων, το Ίδρυμα Νέλσον Μαντέλα, τον γαλλικό οργανισμό AIDES για την έρευνα πάνω στο AIDS, τον γαλλικό οργανισμό La Chaîne de l'Espoir και τον οργανισμό Warchild UK. Συμμετείχε επίσης σε μια συναυλία με τον Stevie Wonder και την Αρέθα Φράνκλιν για τα 91α γενέθλια του Νέλσον Μαντέλα και ηχογράφησε ένα τραγούδι για τον δίσκο We Were So Turned On: A Tribute to David Bowie. Ασχολείται με την προώθηση νέων καλλιτεχνών και έκανε ένα ντουέτο με τον Γάλλο τραγουδιστή Μαρκ Λαβουάν για το Prix Constantin, ένα ετήσιο γαλλικό μουσικό βραβείο που απονέμεται σε νέους καλλιτέχνες. Τον Αύγουστο 2008 συνάντησε τον Δαλάι Λάμα στο Lerab Ling, έναν βουδιστικό ναό στο Languedoc, στην Γαλλία. Η Μπρούνι συνάντησε τον Πάπα Βενέδικτο XVI κατά την διάρκεια της επίσκεψής του στην Γαλλία τον Σεπτέμβριο 2008.

Τον Σεπτέμβριο 2008 η Μπρούνι επισκέφθηκε την Νέα Υόρκη με τον σύζυγό της, όπου συμμετείχε σε μια συνάντηση για την φτώχεια και την γυναικεία θνησιμότητα, μαζί με την βασίλισσα Ράνια και την Wendi Murdoch, δείπνησε με την τότε Πρώτη Κυρία των ΗΠΑ Λάουρα Μπους στο Μητροπολιτικό Μουσείο Τέχνης όπου διεξαγόταν το Συμπόσιο για τον Παγκόσμιο Αναλφαβητισμό και παρακολούθησε την Γενική Συνέλευση στα Ηνωμένα Έθνη με τον σύζυγό της.

Το 2009 δείπνησε στο Παρίσι με τον εμίρη του Κατάρ και την σύζυγό του και με τον πρόεδρο του Ιράκ. Η ίδια και η Sheikha Mozah (σύζυγος του εμίρη του Κατάρ) συνεργάστηκαν πάνω στο ζήτημα της προώθησης της εκπαίδευσης. Η Μπρούνι επισκέφτηκε την Ντόχα μετά από πρόσκληση της Sheikha Mozah τον Νοέμβριο 2009. Η Μπρούνι γλίτωσε από τον θάνατο μια Ιρανή, την Sakineh Mohammadi-Ashtiani, στην οποία είχε επιβληθεί θανατική ποινή με πετροβολισμό.

Τον Απρίλιο 2009, η Μπρούνι τιμήθηκε με τον Μεγάλο Σταυρό του Order of Charles III με την ευκαιρία της επίσκεψης του προεδρικού ζεύγους στην Ισπανία. Τον Ιανουάριο 2010, η Μπρούνι επισκέφτηκε το Benin, η δεύτερη επίσκεψή της ως πρέσβειρα για τον οργανισμό The Global Fund.

Άσκησε κριτική στον Πάπα Βενέδικτο ΙΣΤ΄ αναφορικά με το ζήτημα της θρησκείας και του AIDS. Σύμφωνα με την εφημερίδα Le Canard Enchainé, αξιωματικοί του Βατικανού ζήτησαν από την Μπρούνι να μην συνοδεύσει τον σύζυγό της στην επίσημη επίσκεψη αυτού στην Ρώμη υπό τον φόβο ότι οι ιταλικές εφημερίδες θα εκτύπωναν προκλητικές φωτογραφίες από την καριέρα της ως μοντέλο.

Η οικογένεια Enthoven 
Το 2001, η Μπρούνι απέκτησε το πρώτο της παιδί, τον Aurélien, από την σχέση της με τον καθηγητή φιλοσοφίας Raphaël Enthoven. Η Μπρούνι θεωρείται πως ήταν η ερωμένη του πατέρα του Enthoven, του δημοσιογράφου Jean-Paul Enthoven, όταν ξεκίνησε την σχέση της με τον νεότερο Enthoven, ο οποίος τότε ήταν παντρεμένος με την συγγραφέα Justine Lévy ; η Μπρούνι ισχυρίζεται ότι βγήκε μόνο ελάχιστες φορές με τον Jean-Paul Enthoven χωρίς να είναι ποτέ η ερωμένη του, και ότι ο Raphaël Enthoven έπαιρνε διαζύγιο από την γυναίκα του όταν η ίδια ξεκίνησε σχέση μαζί του. Το τραγούδι "Raphaël" από το άλμπουμ της Μπρούνι Quelqu'un m'a dit αναφέρεται στην σχέση της με τον Raphaël Enthoven και το βιβλίο της Justine Lévy Rien de Grave (2004, στα αγγλικά το 2005 με τον τίτλο Nothing Serious) αναφέρεται στο τέλος του γάμου της ; ο χαρακτήρας με το όνομα "Paula" αναφέρεται στην Μπρούνι. Η Μπρούνι δήλωσε στο Vanity Fair ότι ο Raphaël Enthoven τερμάτισε την σχέση τους τον Μάιο 2007επειδή ένιωθε ότι είχαν γίνει κάτι "σαν φίλοι".

Δισκογραφία 

 Studio albums

 2002 : Quelqu'un m'a dit
 2006 : No Promises
 2008 : Comme si de rien n'était
 2013 : Little French Songs
 2017 : French Touch

Φιλμογραφία

Τιμές 

 Γαλλία : Knight of the Ordre des Arts et des Lettres, 2003

Στο εξωτερικό 

 Ισπανία : Grand Cross of the Order of Charles III, 2009
 Benin: Grand Cross of the National Order of Merit, 2010

Παραπομπές

Ιταλοί μοντέλα
Γάλλοι μοντέλα
Ιταλοί τραγουδιστές
Γαλλίδες τραγουδίστριες